కుమారి కమల

**కుమారి కమల** భరతనాట్య కళాకారిణి, చలనచిత్ర నటి. ఈమె 100కు పైగా తమిళ, కన్నడ, తెలుగు, హిందీ సినిమాలలో నటించింది. 

## ఆరంభ జీవితం, వృత్తి
ఈమె తమిళనాడులోని మయూరం గ్రామంలో ఒక బ్రాహ్మణ కుటుంబంలో 1934, జూన్ 16వ తేదీన జన్మించింది. ఈమె సోదరీమణులు రాధ, వాసంతిలు కూడా నాట్యకళాకారిణులే. ఈమె బాల్యంలో లచ్చు మహరాజ్ వద్ద బొంబాయిలో కథక్ నృత్యాన్ని నేర్చుకుంది. హిందుస్తానీ సంగీతాన్ని శంకర్ రావు వ్యాస్ వద్ద అభ్యసించింది. తమిళ సినిమా దర్శకుడు ఎ.ఎన్.కళ్యాణసుందరం అయ్యర్ ఈమెను తన నాలుగవ యేట ఒక నృత్యప్రదర్శనలో చూసి తన సినిమాలు 'వలిబర్ సంఘం' (1938), 'రామనామ మహిమై' (1939)లలో చిన్న పాత్రలలో నటించడానికి అవకాశం ఇచ్చాడు. ఈమె నృత్యాన్ని చూసిన ఇతర నిర్మాతలు ఈమెకు జైలర్ (1938), కిస్మత్ (1943), రామరాజ్య (1943) సినిమాలలో అవకాశం ఇచ్చారు. భరతనాట్యం నేర్పించడానికి ఈమె అమ్మ ఈమెను మద్రాసుకు తీసుకువెళ్ళింది. అక్కడ తన సోదరీమణులతో పాటు కట్టుమన్నార్‌కోయిల్ ముత్తుకుమార పిళ్ళై, వళువూర్ బి. రామయ్య పిళ్ళై వద్ద వళువూర్ బాణీలో భరతనాట్యం నేర్చుకుంది. 1944లో ఈమె జగతల ప్రతాపన్ సినిమాతో తమిళ సినిమా రంగంలోనికి అడుగుపెట్టింది. ఆ చిత్రంలో నాగిని నృత్యం చేసింది. తరువాత 1945లో విడుదలైన శ్రీవల్లి సినిమాలో ద్విపాత్రాభినయం చేసింది. మీరా చిత్రంలో కృష్ణ పాత్రను ధరించింది. "నమ్‌ ఇరువర్" చిత్రంలో దేశభక్తి గీతాలకు ఈమె చేసిన భరతనాట్యం తమిళ సినిమాపై ప్రభావాన్ని చూపింది.

1953లో రాణీ ఎలిజబెత్ II పట్టాభిషేకమహోత్సవంలో నాట్యప్రదర్శన చేయడానికి ఈమెకు ఆహ్వానం అందింది. ఈమె తన సోదరీమణులతో కలిసి డ్వైట్ ఐసెన్‌హోవర్, ఎలిజబెత్ II, చౌ ఎన్ లై, మార్షల్ టిటో, జవహర్‌లాల్ నెహ్రూ, సర్వేపల్లి రాధాకృష్ణన్ వంటి వారి సమక్షంలో నృత్యం చేసింది. జపాన్, మలేసియా, ఐరోపా దేశాలలో తన సోదరీమణులతో కలిసి పర్యటించింది. 1970లో భారత ప్రభుత్వం ఈమెను మూడవ అత్యున్నత పౌరపురస్కారం పద్మభూషణ్‌తో సత్కరించింది. 1970లలో ఈమె నాట్య గురువుగా భరతనాట్యంలో శిక్షణనివ్వడం ఆరంభించింది. కాల్గేట్ యూనివర్శిటీలో రెండు పర్యాయాలు నాట్యంలో ప్రొఫెసర్‌గా పనిచేసింది. 1980లో ఈమె న్యూయార్క్ నగరంలో స్థిరపడి అక్కడ "శ్రీ భరత కమలాలయ" పేరుతో ఒక నృత్య పాఠశాలను ఆరంభించి అనేక మందికి శిక్షణను ఇచ్చింది.  2010లో అమెరికాలోని ది నేషనల్ ఎండోమెంట్ ఫర్ ద ఆర్ట్స్ నుండి "నేషనల్ హెరిటేజ్ ఫెలోషిప్" లభించింది.

## వ్యక్తిగత జీవితం
ఈమె కార్టూనిస్ట్ ఆర్.కె.లక్ష్మణ్‌ను వివాహం చేసుకుంది. కానీ 1960లో ఈ దంపతులు విడాకులు తీసుకున్నారు. తరువాత ఈమె టి.వి.లక్ష్మీనారాయణన్‌ను ద్వితీయ వివాహం చేసుకుంది. అతడు 1983లో మరణించాడు. ఈమెకు రెండవ భర్తద్వారా జయానంద్ నారాయణన్ అనే కుమారుడు కలిగాడు. అతడు అమెరికా దేశపు ఆర్మీలో ఆఫీసర్‌గా పనిచేశాడు. 

## అవార్డులు

*1967 - కళైమామణి
*1968 - సంగీత నాటక అకాడమీ అవార్డు 
*1970 - పద్మభూషణ్ పురస్కారం
*1975 - కోల్గేట్ యూనివర్సిటీ నుండి బ్రంటా ప్రొఫెసర్‌షిప్
*1989 - శృతి ఫౌండేషన్ వారి ఇ.కృష్ణ అయ్యర్ పతకం
*1993 - క్లీవ్‌లాండ్ త్యాగరాజ ఆరాధన సంస్థ నుండి సంగీత రత్నాకర
*2002 - మద్రాసు సంగీత అకాడమీ వారి ప్లాటినమ్‌ జూబిలీ అవార్డు
*2010 - నేషనల్ హెరిటేహ్ ఫెలోషిప్
*2012 - సెయింట్ లూయిస్ ఇండియన్ డాన్స్ ఫెస్టివల్‌లో సూర్య జీవిత సాఫల్య పురస్కారం

## చిత్ర సమాహారం

*1938 *[[:ta:வாலிபர் சங்கம்|వలిబర్ సంఘం]]*
*1938 *[[:en:Jailor (1938 film)|జైలర్]]*
*1939 *రామనామ మహిమై*
*1941 *కంచన్*
*1942 *చాంద్‌నీ*
*1943 *[[:hi:किस्मत (1943 फ़िल्म)|కిస్మత్]]*
*1943 *[[:en:Ram Rajya|రామ్‌ రాజ్య]]*
*1944 *[[:ta:ஜகதலப்பிரதாபன்|జగతల ప్రతాపన్]]*
*1945 *[[:ta:ஸ்ரீ வள்ளி (1945 திரைப்படம்)|శ్రీవల్లి]]*
*1945 *[[:ta:மீரா (திரைப்படம்)|మీరా]]*
*1945 *[[:ta:என் மகன் (1945 திரைப்படம்)|ఎన్ మగన్]]*
*1947 *[[:ta:ஏகம்பவாணன்|ఏకాంబవనన్]]*
*1947 *[[:ta:கடகம் (திரைப்படம்)|కటగం]]*
*1947 *[[:ta:மகாத்மா உதங்கர்|మహాత్మా ఉదంగర్]]*
*1947 *[[:ta:நாம் இருவர்|నమ్‌ ఇరువర్]]*
*1948 *[[:ta:வேதாள உலகம்|వేదల ఉలగం]]*
*1950 *[[:ta:விஜயகுமாரி (திரைப்படம்)|విజయకుమారి]]*
*1950 *[[:ta:திகம்பர சாமியார்|దిగంబర సామియార్]]*
*1951 *[[:ta:லாவண்யா (திரைப்படம்)|లావణ్య]]*
*1951 *[[:ta:தேவகி (திரைப்படம்)|దేవకి]]*
*1951 *[[:ta:மோகனசுந்தரம்|మోహన సుందరం]]*
*1953 *[[:ta:மனிதன் (1953 திரைப்படம்)|మనితాన్]]*
*1953 *[[:ta:உலகம் (திரைப்படம்)|ఉలగం]]*
*1954 *[[:ta:விளையாட்டு பொம்மை|విలాయత్తు బొమ్మై]]*
*1956 *[[:en:Devta (1956 film)|దేవత]]*
*1956 *[[:ta:நானே ராஜா|నానె రాజ]]*
*1956 *[[:hi:चोरी चोरी (1956 फ़िल्म)|చోరీ చోరీ]]*
*1956 *[[:ta:குலதெய்வம் (திரைப்படம்)|కులదైవం]]*
*1956 *[[చరణదాసి]]*
*1957 *[[:en:Kathputli (1957 film)|కఠ్‌పుత్లి]]*
*1958 *[[భూకైలాస్ (1958 సినిమా)‌|భూకైలాస్]]*
*1958 *[[:ta:திருமணம் (திரைப்படம்)|తిరుమానం]]*
*1958 *[[:ta:இல்லறமே நல்லறம்|ఇల్లారమే నల్లారమ్‌]]*
*1958 *[[:hi:यहूदी (1958 फ़िल्म)|యహూదీ]]*
*1959 *[[:ta:சிவகெங்கைச் சீமை (திரைப்படம்)|శివగంగై సీమై]]*
*1959 *నాచ్ ఘర్*
*1959 *నయా సంసార్*
*1960 *[[వీర సామ్రాజ్యం|పార్తీబన్ కనవు]]*
*1960 *[[:ta:பாவை விளக்கு (திரைப்படம்)|పావై విలక్కు]]*
*1960 *[[:ta:வீரக்கனல்|వీరక్కనల్]]*
*1961 *భక్త కుచేల*
*1961 *సౌగంధ్*
*1962 *[[మురిపించే మువ్వలు]]*
*1962 *[[:ta:சுமைதாங்கி (திரைப்படம்)|సుమైతాంగి]]*
*1971 *[[:hi:ज्वाला (1971 फ़िल्म)|జ్వాల]]*
*1973 *[[:ml:ചെണ്ട (ചലച്ചിത്രം)|చెంద]]*

## మూలాలు

## బయటి లింకులు
* Official Website
* "FRAGRANT PETALS-Kamala's Natyam" - a 3 episode video series on Kamala by her student Ramaa Bharadvaj 

* 

వర్గం:భరతనాట్య కళాకారులు
వర్గం:1934 జననాలు
వర్గం:జీవిస్తున్న ప్రజలు
వర్గం:కళైమామణి పురస్కార గ్రహీతలు
వర్గం:పద్మభూషణ పురస్కారం పొందిన తమిళనాడు వ్యక్తులు
వర్గం:సంగీత నాటక అకాడమీ అవార్డు గ్రహీతలు
వర్గం:నాట్యాచార్యులు